जम्मू यूनिवर्सिटी दा पोस्ट ग्रैजुएट डोगरी डिपार्यमैन्ट जिस महान शख्सीयत दा सम्मान करा करदा ऐ ओह् डोगरी तैहरीक दे जन्मदाता पद्‌मश्री प्रो.रामनात शास्त्री न। प्रो. रामनाथ शास्त्री जी डोगरी दे इक कर्मठ साधक न, जि’नें 1944 ई. च बसन्त पैंचमी दे शुभ ध्याड़े अपने चन्द-इक साथियें दे सैहयोग कन्नै डोगर दी कर्मस्थली यानी डोगरी संस्था, जम्मू दी स्थापना कीती ते अपनी साधना दी जोत बलियै डोगरी भाशा, साहित्य, संस्कृति ते डोगरा इतिहास गी जीवन-दान दित्ता; जिसदी खातर अज्ज असें सभनें डोगरें गी डगरे होने दा एहसास होंदा ऐ ते फखर बी।